“Destiny Organics”, kompani me linjë plotësisht të gjelbër prodhimi
Kompania ndjek praktikat e gjelbra në çdo fazë, nga furnizimi i kamionëve të transportit me bio-dizel tek përpunimi i mbeturinave
Në asnjë vend tjetër më shumë se sa në tregun fermer, një sasi e madhe ushqimi groposet çdo ditë, madje edhe pa arritur destinacionin dhe konsumatorin. Në orën pesë të mëngjesit, një kompani që i ka vënë vetes si mision të ofrojë në treg ushqime organike me çmime të arsyeshme, e lejon kamerën të xhirojë praktikat e saj miqësore për mjedisin. Di Di Digbi, pronarja e kompanisë Destiny Organics, blen dhe shpërndan prodhime ushqimore të fermerëve të zonës që nuk janë të modifikuara gjenetikisht. Kompania grumbullon gjithë ushqimin që do të ishte groposur dhe e çon në qendrat e përpunimit dhe më pas ia kthen prodhuesit për ta përdorur si pleh, duke mbylluar kështu ciklin e prodhimit. Në praktikën e saj, kjo kompani shkon përtej blerjes dhe shitjes prodhimeve organike. Ajo ka një program riciklimi për të gjitha ambalazhet prej kartoni, plastike apo metali që përdoren në praktikën e punës së përditëshme. Mike Digbi, menaxher e prodhimit, shpjegon organizmin e kompanisë drejt prirjeve të gjelbra. Destiny Organicsndjek praktikat e gjelbra në çdo linjë prodhimi, nga furnizimi i kamionëve të transportit me bio-dizel, 20 % a të cilit vjen nga dhjami i pulave të fermave të Xhorxhias deri tek përpunimi i mbeturinave si fertilizatorë. Këtu, tepricat ushqimore si kungujt, kastravecat, specat, kolza, patatet, karrotat, misri, asparagu, vezët, mishi, frutat, qumështi, mielli dhe kafeja dërgohen çdo ditë në qendrat e përpunimit për t’u kthyer në fertilizator për fermerët e zonës.Cheryl Wilson, e cila punon këtu, thotë se ky është modeli i një biznesi të gjelbër. Pronarët e kompanive e bëjnë riciklimin filozofi të biznesit të tyre dhe në rajonin juglindor të Shteteve të Bashkuara, ata po i edukojnë shitësit dhe konsumatorët të kuptojnë rëndësinë e bujqësisë lokale, të qendrueshme dhe organike, sepse ruajtja e mjedisit natyral është mënyra për të garantuar jetën e brezave të ardhshëm.